જે દરેક દડા ને પહેલો બોલ સમજી પૂરી તાકાત થી સમજદારી પૂર્વક રમે છે તેને રન કરવાનો થાક ક્યાંથી લાગે? ક્રિઝ પર ટકી રહેવું આસાન બને અને આઉટ થવું અઘરું ! ખરું ને ? જીવન નુ પણ કંઇક આવું જ છે. જિંદગીની રમત મા દરેક ક્ષણ એક નવી તક છે તેમ સમજી તેને રમવામાં આવે, માણવામાં આવે, સમજદારી પૂર્વક ઉપયોગ કરવામાં આવે તો તે ક્ષણ વિરલ ક્ષણ બની જાય છે સિદ્ધ થઇ જાય છે અથવા યાદગાર ક્ષણ બની જાય છે. કારણકે આવી જીવાય ગયેલી ક્ષણો નો સરવાળો એટલેજ જીવન. સાધકો ને માટે આ એક એક ક્ષણ કેવળ ઇશ્ર્વર સ્મરણ માટે છે અને ચૂકાઈ ગયેલી ક્ષણો મરણ છે! સંઘર્ષ કરનાર ને માટે દરેક ક્ષણ એક તક છે અને જે પળ ની પૂરેપૂરી કદર થાય છે તે સંઘર્ષમય પળ સિધ્ધ મા પરિણમે છે. બાળકો માટે દરેક ક્ષણ આનંદ ઉલ્લાસ અને મસ્તી છે તો યુવાનો માટે તેની દરેક ક્ષણ તેના ભવિષ્ય ની ઝળહળ કારકિર્દી તરફ લઈ જતી કેડી છે, કલાકાર માટે આજની ઘડી રળિયામણી છે. જે ઘડીએ તે શીલ્પ ને ઘડે છે,કોઈ છંદ રચાય છે,પદ રચાય છે ચિત્રમા રંગ પૂરાય છે, ગઝલ મા રદિફ અને કાફિયા લખાય છે, કોઈ પત્રકાર જે ઘડીએ સમાજ ને જગાડે છે તો કોઈ થાકેલ મજૂર કામ કરીને સંતોષ થી સૂઈ જાય છે....